Wara r-riżenja ta' JPO minn membru tal-PN u tal-Grupp Parlamentari tiegħu, l-Gvern ta' Lawrence Gonzi issa hu Gvern li qiegħed izappap. Hu Gvern instabbli. JPO ser jagħti appoġġ lill-Gvern minn barra l-Grupp Parlamentari. Ser jappoġġa t-twettiq tal-programm elettorali tal-PN imma jħossu liberu li jaġixxi fuq il-kumplament. Franco Debono min-naħa l-oħra diġa iddikjara illi m'huwiex lest li jappoġġa Gvern li għandu lill-Austin Gatt bħala Ministru. Kuntrarju għal dak li intqal minn uħud dan m'huwiex Gvern ta' koalizzjoni, iżda Gvern li qed jikkrolla f'Parlament ta' żewġ partiti biss. Is-sistema ta' zewġ partiti fil-Parlament reġgħet falliet.